Source: https://handbalmania.ro/2019/05/16/victorii-pentru-minaur-bacau-si-suceava-in-play-out-ul-ligii-zimbrilor-calculele-retrogradarii/
Timestamp: 2020-07-04 22:03:31+00:00

Document:
Victorii pentru Minaur, Bacău și Suceava în play-out-ul Ligii Zimbrilor / Calculele retrogradării – Handbal Mania
Victorii pentru Minaur, Bacău și Suceava în play-out-ul Ligii Zimbrilor / Calculele retrogradării
16/05/2019 Costin Alexandrescu	Niciun comentariu csm bacau, csm fagaras, csu suceava, hc buzau, minaur baia mare, u cluj
Antepenultima etapă din play-out-ul Ligii Zimbrilor a adus o serie de clarificări vizavi de retrogradarea directă: Minaur Baia Mare este prima echipă care, matematic, nu mai poate prinde locul 13, în timp ce Bacăul este în proporție de 99% salvată după victoria cu Buzăul.
Meci foarte echilibrat la Baia Mare, acolo unde Minaur și CSM Făgăraș au încheiat la egalitate prima repriză. Cele două echipe au mers cap la cap până în minutul 38, apoi gazdele s-au desprins la 2 goluri în minutul 43 (16-14) și la 4 în minutul 54 (22-18). Oaspeții au revenit cu trei goluri consecutive în ultimele minute însă n-au putut evita înfrângerea.
Minaur Baia Mare – CSM Făgăraș 22-21 (11-11) Arbitri: Liviu Gheorghiu / Sebastian Hagiu
Baia Mare: Țenghea, Apostu, Markelau – Csepreghi 7, Botea 7, Brajovic 5, Vujadinovic 2, Haiduc 1, Nagy, Popescu, Oargă, Pop, Szabo, Marta, Ștefan, Cristescu. Antrenor: Raul Fotonea.
Făgăraș: Vasile, Vîlceanu – Bejinariu 6, Leordean 4, Ilie 4, Dedu 3, Capotă 2, Huta 1, Turcu 1, Mateoniu, Constantinescu, Roșca, Arsu, Mînea, Dincă. Antrenor: Adrian Petrea.
CSM Bacău a reușit cea de-a șasea victorie în play-out, chiar de ziua unuia dintre cei mai vechi jucători ai săi, Mihai Cotinghiu. Băcăuanii s-au desprins la 10-4 în minutul 22, după care au greșit enorm pe faza de atac, nu au mai înscris între minutele 23 și 34, iar oaspeții s-au apropiat la două lungimi. Răducu Tamaș a închis, însă, poarta echipei lui Gabriel Armanu iar gazdele și-au asigurat un final liniștit de partidă, conducând cu 22-16 în minutul 57. E victoria care practic îi salvează pe băcăuani de la retrogradarea directă, dat fiind faptul că, în etapa următoare, vor primi vizita ultimei clasate, U Cluj.
CSM Bacău – HC Buzău 22-18 (11-8) Arbitri: Claudiu Belean / Marcel Sas
Bacău: Tamaș, Crăciunescu – Păunică 4, Păunescu 4, Drăgan 4, Sadovyi 3, Tărîță 2, M. Cotinghiu 2, Juverdianu 2, Gal 1, Maksimov, Bologa, Tudorancea, Burbulea. Antrenor: Gabriel Armanu.
Buzău: Bobeică, Manole – Nosrati 5, Asoltanei 3, Mironescu 3, Grasu 2, Diaw 2, Anton 2, Bușecan 1, Istrate, Scarlat, Tudorache, Burlacu, Olteanu, Mircescu, Cîrstea. Antrenor: Eliodor Voica.
CSU Suceava s-a impus previzibil pe terenul ultimei clasate, după o primă echilibrată, pe care oaspeții au încheiat-o cu avantaj minim. Sucevenii s-au desprins în debutul reprizei secunde și au obținut o victorie fără emoții care le permite să mai spere la evitarea retrogradării directe.
U Cluj – CSU Suceava 21-28 (10-11) Arbitri: Adrian Nacu / Adrian Rucoi
Cluj: V. Coman, Pătrăuș, Niculai – Fodorean 8, Draia 4, Epure 3, Kotai 2, Kereki 1, Dedea 1, Iova 1, Hossu 1, Măcicășan, Gurănescu, Milășan. Antrenor: Ioan Ani-Senocico.
Suceava: Erhan, Andrei – Tîrzioru 10, Burlacu 3, Dragnea 3, Olariu 3, Ciubotariu 2, Costea 2, Baican 2, Ionescu 1, Sandu 1, Petrea 1, Golubovic, Șoldănescu, Lakovic, Oancea. Antrenor: Adrian Chiruț.
Minaur conduce în clasament cu 21 de puncte, urmată de Bacău (19), Buzău (17), Făgăraș (15), Suceava (14) și Cluj (0). Etapa viitoare programează două meciuri de foc, ale căror rezultate pot rezolva ecuația retrogradării înainte de ultima rundă. Astfel, dacă Suceava pierde la Făgăraș, iar Buzăul obține măcar un punct acasă cu Minaur, gruparea bucovineană este direct retrogradată. Orice alte rezultate vor lăsa deschisă lupta pentru evitarea penultimului loc, a cărui ocupantă se va decide în ultima etapă.
← S-au tras la sorți grupele turneelor finale ale junioarelor III
Prezentarea echipelor care vor lupta pentru titlu în campionatul junioarelor III – CSM Făgăraș și Chimia Râmnicu Vâlcea →
Dinamo a învins vicecampioana Elveției și a câștigat turneul de la Graz
18/08/2019 Redactia 0
Victorie la pas pentru Dinamo cu 6 zile înainte de play-off-ul cu Sporting Lisabona
16/02/2020 Redactia 0
Înfrângeri pentru SCM Craiova și Măgura Cisnădie în Cupa EHF
26/01/2019 Redactia 0

References: csm 
 csm 
 CSM 
 CSM 

CSM 

CSM 
 CSM